පිටකොටුව බෝධීන් වහන්සේගේ දළුපත් අතු රිකිළි සුළඟට හසු වී සිළි සිළි හඬ නැඟුණ ද, ඒ මිහිරියාව අකා මකා දමමින් ඇදී යන රථවාහන ඝෝෂාව දෙසවනට ගෙන දෙන වේදනාව මෙතෙකැයි කියා කියන්නට බැරි ය.ඝෝෂාකාරී පරිසරයෙන් මිදී කොළඹ, කඩුවෙල, හංවැල්ල නගරය පසුකර පුවක්පිටිය, තුම්මෝදර පාරෙන් දකුණු පැත්තට හැරී කිලෝමීටර් එකහමාරක් පමණ දුරක් ගෙවාගෙනය අපි සුනිල්වන් දිය දහර හිස මත දැවටෙන කුමරි ඇල්ල සොයා ආවේ.